钦定古今图书集成/理学汇编/文学典/第095卷 > 刘应麟
## 钦定古今图书集成/理学汇编/文学典/第095卷 > 刘应麟

按《江西通志》：“应麟，字显人，安福人，绍兴守环之子也。
早孤废学，随族人商于广。解学士缙外贬道广，一见
奇之，曰：‘子标榜不凡，非久困尘埃者。先世之业可自
子隳乎’？复为诗勉之。应麟感激励志，学以大成。登永
乐乙未进士，选庶吉士，授编修，绩满陞修撰。嗜学善
吟，口占操笔皆立就，应制称旨，深为成祖所眷。以疾”
恳归。家居教授，一时学者宗之。